cyanic-selkie/wikianc huggingface dataset:
Հայաստանի օգտակար հանածոներ
Տուֆ
Ըստ որոշակի հատկանիշների Հայաստանում տուֆերը բաժանվում են հինգ հիմնական տիպերի` Արթիկի, երևանյան, անիական, Բյուրականի և ֆելզիտային։
Արթիկի տիպի տուֆերը, որոնցով հայտնի են Արթիկի, Տուֆաշենի, Զառինջ-Ձիթևանքի, Կաթնաղբյուրի, Մարալիկի, Մաստարա-Սառնաղբյուրի հանքավայրերը, լինում են տարբեր գույների` վարդագույն, կարմրավուն, մանուշակագույն, սև, մոխրագույն։
Անիական տիպի տուֆեր կան Անիպեմզայի, Հայկաձորի և Խարկովի հանքավայրերում։ Դրանք լինում են դեղին, բաց կարմրավուն, մուգ կարմիր, մուգ վարդագույն և նարնջագույն։
Երևանյան տիպի տուֆերը, որոնցից կան Անիի, Ալագյազի, Ապարանի, Երնջատափի, Վահրամաբերդի, Ջաջուռի, Մայիսյանի, Մարմարաշենի, Հայկավանի, Կապսի, Խաչքարի, Արաքսի, Լուկաշենի, Մրգաշատի, Հոկտեմբերյանի, Կարմրաշենի, Կաթնաղբյուրի, Մաստարայի, Թալինի, Արագյուղի, Եղվարդի, Օհանավանի, Լեռնապարի, Արամուսի, Առինջի, Գառնիի, Գեղարդի, Ջրվեժի, Ձորաղբյուրի, Արգավանդի, Բաղրամյանի և այլ հանքավայրերում, ունեն կարմիր, վառ կարմիր, մոխրագույն, սև, գորշ, մուգ գորշ, վարդագույն, գորշ մանուշակագույն գույներ զանազան երանգներով։
Բյուրականի տիպի տուֆերով հայտնի են Ագարակի, Աշտարակի, Բյուրականի, Կոշ-Ուջանի, Թալիշ-Շամիրամի, Փարպիի, Օշականի, Աղավնատան հանքավայրերը, որոնք ունեն սև բծերով կարմիր, վարդագույն, սև բծերով, գորշ սև և այլ գույներ։
Ֆելզիտային տիպի տուֆերով հայտնի են Մեծավանի, Դեբեդի, Նորադուզի, Ծովագյուղի, Մարտիրոսի, Գետափի, Այգեձորի, Կարմիրաղբյուրի հանքավայրերը։ Ֆելզիտային տուֆերն ունեն կարմրավուն, վարդագույն կարմիր, կապտավուն, սպիտակ, բաց երկնագույն, կաթնագույն և այլ գույներ։
Կիրառությունը
Տուֆաքարերը ձայնի ու ջերմության վատ հաղորդիչ են։ Տուֆերի կարևոր առանձնահատկություն է նաև նրա երկարակեցությունը։ Այլ տեսակի որմնանյութերի համեմատ տուֆերը ավելի ծակոտկեն են և թեթև։ Բացի արժեքավոր որմնանյութ լինելուց, տուֆերն օգտագործվում են նաև թեթև լցանյութեր (Խիճ, ավազ) արտադրելու համար, դրանք նաև օգտագործվում են որպես ֆիլտրող նյութեր, մանրացված տուֆը կարելի է օգտագործել հողի բերքատվությունը բարձրացնելու համար (մանրացված տուֆը հողի հետ խառնվելով` դրանք անձրևների ժամանակ կլանում են խոնավությունը և հետո դանդաղ հաղորդոււմ է հողին)։
Բազալտ
Հայաստանում գործնականում շատ խոշոր դեր են խաղում բազալտներն ու դրա խմբին պատկանող մյուս ապարները (անդեզիտները և անդեզիտաբազալտները)։ Հրաբխային ժայթքումների ժամանակ երկրի մակերես է դուրս գալիս հսկայական քանակությամբ լավա, որի սառչելուց հետո առաջացել են արտավիժած բազմատեսակ ապարներ` բազալտներ, անդեզիտներ, անդեզիտաբազալտներ։ Հայաստանում հրաբխային բոլոր տեսակի ապարներից ամենից լայն տարածում ունեն բազալտներն ու դրանց տարատեսակները։ Նրանց պաշարները հատկապես խոշոր են Շիրակի, Արագածոտնի, Սյունիքի և Գեղարքունիքի մարզերում, ինչպես նաև Երևան քաղաքի շրջակայքում։ Հայաստանի տարածքում հայտնաբերված բազալտի երկրաբանական պաշարները գնահատվում են 125 մլրդ մ³:
Կիրառությունը
Տուֆաքարի համեմատությամբ բազալտները ավելի ամուր են, դիմացկուն, կարծր, թթվակայուն, համեմատաբար դժվար մշակվող։ Այն ունի նաև ջերմամեկուսիչ բարձր հատկանիշներ։ Բազալտները անհիշելի ժամանակներից օգտագործվել են Հայաստանում բնակավայրերի, եկեղեցիների կառուցման համար։ Երևանի և հանրապետության մյուս բոլոր քաղաքների տուֆակերտ բոլոր շենքերի հիմքերն ու ստորին հարկերը, կառուցված են սրբատաշ և դրվագված բազալտաքարերով։ Բազալտները Հայաստանում կիրառվում են նաև կամուրջների, ջրատեխնիկական և այլ բարդ կառույցներում։ Այն լայն կիրառություն ունի նաև քանդակագործության և հուշարձանների կառուցման գործում, ինչպես նաև փողոցների, հատկապես մայթերի ձևավորման, շենքերի աստիճանների կառուցման համար։ Բազալտը մանրացված վիճակում, որպես խիճ, լայնորեն օգտագործվում է բարձրորակ բետոնի արտադրության համար։
Մարմար
Հանրապետության բնական քարանյութերի շարքում առանձնահատուկ կարևոր տեղ ունեն մարմարները։ ՀՀ տարածքում հայտնաբերված են մարմարի ու մարմարեցված կրաքարի 28 հանքավայր։ Ուսումնասիրված հանքավայրերի պաշարները կազմում են ավելի քան 21 մլն մ³, որից արդյունաբերական կարգի` 17 մլն մ³: Հայտնի են Արարատի, Տավուշի, Գեղարքունիքի, Կոտայքի, Սյունիքի մարզերը։ Այժմ եղած մարմարի հանքավայրերից շահագործվում են Արարատի, Իջևանի ու Ենոքավանի, Աղվերանի հանքավայրերը։
Յուրահատուկ է Խոր Վիրապի հանքավայրի մարմարը, այն ունի սև գույն` սպիտակ, դեղին երանգներով։ Մեծ նշանակություն է ունեցել Մարմարաշենի օնիքսանման մարմարիհանքավայրը։ Այն ուի սպիտակավուն, ոսկյա դեղին, կանաչավուն և այլ տարբեր երանգներ։ Այժմ գործնական նշանակություն ունի Արտավազդի օնիքսանման մարմարի հանքավայրը, որի արդյունաբերական պաշարները կազմում են 500 հազար մ³: ներկայումս արդյունաբերական խոշոր նշանակություն ունի Իջևանի մարմարի հանքավայրը։ Այս և մյուս հանքավայրերից արդյունահանված մարմարը մշակվում է Նուռնուսի քարամշակման և Երևանի «Հայմարմար» գործարաններում։
Գրանիտ
Հայաստանը հարուստ է նաև գրանիտի պաշարներով։ Դրանց առավել խոշոր պաշարները գտնվում են Տավուշի և Կոտայքի մարզերում։ Հանրապետության տարածքում հայտնաբերված գրանիտի խմբի ապարների հանքավայրերի թիվը հասնում է 50-ի։ Գրանիտի հետախուզված պաշարները կազմում են ավելի քան 30 մլն մ³:
Կիրառությունը
Անհիշելի ժամանակներից գրանիտները Հայաստանում օգտագործվում են հուշարձանների պատրաստման համար։ Այժմ դրանք առավել լայնորեն օգտագործվում են նաև շինարարական նպատակներով, հիմնականում արտադրում են երեսպատման սալիկներ։ Առանձին դեպքերում այն օգտագործվում է նաև կառույցների արտաքին ձևավորման համար։
Հրաբխային խարամ
Հրաբխային խարամները բնական թեթև, ծակոտկեն ապարներ են, որոնք հրաբխային ժայթքումների արդյունք են, ունեն կարմիր, սև գույներ` իրենց բազմաթիվ երանգներով։ Հանրապետության տարածքում հայտնաբերված և հետազոտված են հրաբխային խարամների 30-ից ավելի հանքավայրեր։ Դրա պաշարներով առավել հարուստ են Շիրակի, Սյունիքի, Գեղարքունիքի, Վայոց ձորի մարզերը։ Հանրապետության հրաբխային խարամի շահագործվող խոշորագույն հանքավայրը Կարմրաշենի հանքավայրն է, որի պաշարները կազմում են շուրջ 53 մլն մ³: Նշանավոր են նաև Քարահունջի, Շինուհայրի, Գավառի, Լճաշենի, Պեմզաշենի ու այլ հանքավայրեր։
Կիրառությունը
Հրաբխային խարամները բարձր որակի թեթև լցանյութեր են, որոնց բազայի վրա արտադրվում է թեթև և ֆիզիկամեխանիկական բարձր հատկություններ ունեցող բետոն, այն օգտագործվում է նաև որպես զտող նյութ, ձայնամեկուսիչ իրեր և շատ այլ արտադրանք թողարկելու համար։
Պեմզա
Պեմզան հրաբխային ժայթքման արդյուն է։ Բնական վիճակում այն լինում է մանր ավազի և ավելի խոշոր կտորների ձևով։ Հանրապետության տարածքում կա պեմզային 70 հանքավայր, որոնցից առավել խոշորները գտնվում են Շիրակի, Կոտայքի, Արագածոտնի, Սյունիքի մարզերում։ Գործնական նշանակության տեսակետից առավել կարևոր են ԱՆԻԻ և Պեմզաշենի հանքավայրերը։ Այս հանքավայրերի պեմզան առավել թեթև ու ծակոտկեն է և պատկանում է «Անիի տիպին»։
Կիրառությունը
Պեմզան օգտագործվում է թեթև միջնորմային սալիկներ ու բլոկներ արտադրելու համար, բացի դրանից հանդիսանում է որպես բարձրորակ զտող, մաքրող նյութ և հղկանյութ։
Պեռլիտ
Պեռլիտները ունեն հրաբխային ծագում, կազմված են այսպես կոչված հրաբխային ապակուց։ Պեռլիտը հանդես է գալիս ավազի ու խճի տեսքով։ Պեռլիտների պաշարներով ու որակով Հայաստանի Հանրապետությունը աշխարհում եզակի տեղ է գրավում։ Այստեղ հայտնաբերված են պեռլիտի տասնյակ հանքավայրեր, որոնք հիմնականում գտնվում են Աբովյան-Հրազդան հանգույցում ու Արագածի լեռնալանջին։ Առավել հայտնին Արագածի հանքավայրն է։
Կիրառությունը
Համեմատաբար ոչ բարձր ջերմաստիճանի ազդեցության տակ պեռլիտները փափկում են, իսկ դրանց մեջ բնականորեն պարունակվող աննշան ջուրը վերածվում է գոլորշու, որի ներքին ճնշման ազդեցությամբ փքված պեռլիտի ծավալային կշիռը մեծ չափով իջնում է։ Դա հնարավորություն է տալիս պեռլիտից արտադրելու գերթեթև երկաթբետոնե ու շինարարական այլ իրեր, որոնք կարևոր նշանակություն ունեն հատկապես սեյսմիկ գոտիներում բարձրահարկ շենքերի կառուցման համար։ Բացի շինանյութերից, պեռլիտներից կարելի է ստանալ հարյուրից ավելի արտադրատեսակներ, այդ թվում` զտող նյութեր, ապակու բոլոր տեսակները, ապակե պլաստիկա և այլն։
Բենտոնիտ, դիատոմիտ
ՀՀ տարածքում հայտնաբերված են բենտոնիտների ու դիատոմիտների խոշոր պաշարներ։ Բենտոնիտների առավել խոշոր պաշարներ կան Իջևանից ոչ հեռու գտնվող Սարիգյուղի մոտ։ ՀՀ տարածքում կան բենտոնիտների 55 հանքավայր ու երևակում, իսկ արդյունաբերական պաշարները շուրջ 63 մլն տ է։
Դիատոմիտային կավերի խոշոր պաշարներ կան Արտաշատում ու Սիսիանում։
Կիրառությունը
Բենտոնիտային և դիատոմիտային կավերը մեծ պահանջարկ ունեն նավթարդյունաբերության և երկրաբանության մեջ, ինչպես նաև օգտագործվում են որպես մաքրող նյութ։
Քարաղ
Գործնական նշանակության տեսակետից մեծ հետաքրքրություն են ներկայացնում այստեղ գտնվող քարաղի խոշոր պաշարները։ Առավել հայտնին Երևանի ու նրա շրջակայքում գտնվող բարձրորակ կերակրի աղի պաշարներն են։ Այդպիսի հումքի խոշոր պաշարներ կան նաև Արարատյան դաշտի արևմտյան հատվածում` Հոկտեմբերյանի շրջակայքում։ Հանրապետությունում հայտնաբերված քարաղի կանխատեսված պաշարները գնահատվում են 300-320 մլրդ տոննա։
Կիրառությունը
Քարաղը ոչ միայն բարձր որակական հատկանիշներ ունի որպես խոհանոցային աղ, այլև սննդի արդյունաբերության բոլոր բնագավառներում ու քիմիական արդյունաբերության մեջ օգտագործելու համար։
Հանքային ջրեր
Հայկական լեռնաշխարհը հռչակված է իր բազմաթիվ սառը և տաք հանքային ջրերով, որոնցից վերջինները մեծ մասամբ հայտնի էին ջերմուկ անունով։ Հնում նշանավոր էին Էլեգիայի (Եղեգի),Վարշակի, Վայոց ձորի ջերմուկները և այլն։ Մեր հանրապետության տարածքում մեծ հռչակ ունեն Ջերմուկի, Դիլիջանի, Արզնիի, Բջնիի և այլ հանքային աղբյուրները, որտեղ գործում են առողջարաններ։
Ծանոթագրություններ
Կատեգորիա:Հայաստանի տնտեսություն
Օկտյաբրսկի շրջան (Չելյաբինսկի մարզ)
Օկտյաբրսկի շրջան (Октябрьский район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1935 թվականին։ Վարչական կենտրոնը՝ Օկտյաբրսկոե ։
Աշխարհագրություն
Շրջանի տարածքի մակերեսը կազմում է 4356 կմ²։
Բնակչություն
2010 թվականի մարդահամարի արդյունքներով շրջանում բնակվում էր 26768 մարդ։ Բնակչության խտությունը կազմում էր 6,15 մարդ/կմ²։
Արտաքին հղումներ
Կատեգորիա:Չելյաբինսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Քեթի Լոուս
Քեթի Քուին Լոուս (Katie Quinn Lowes, ), ամերիկացի դերասանուհի, թատրոնի ռեժիսոր և կինոպրոդյուսեր։ Առավել հայտնի է Շոնդա Ռայմսի «Սկանդալ» (2012-2018) հեռուստասերիլում խաղացած Քուին Պերկինս դերով։
Կյանք և կարիերա
Լոուսը ծնվել է Նյու Յորք քաղաքի Քուինս թաղամասում և 2004 թվականին առաջնաելույթ է ունեցել հեռուստատեսությամբ ։ 2008-2009 եթերաշրջանում կանոնավոր դեր է ունեցել կարճատև ժամանակ գոյություն ունեցած «Խենթ փողեր» սերիալում, իսկ մեծ էկրանին հայտնվել է «Տրանսֆորմերներ։ Ընկածների վրեժը» և «Սուպեր 8» ֆիլմերում ։ Լոուսը նաև հայտնվել է բազմաթիվ այնպիսի հեռուստաշոուներում, ինչպիսիք են «Ծովային ոստիկանություն։ Հատուկ ստորաբաժանում», «Ուրվականների հետ խոսողը», «Կասլ», «Խուզարկու շունը», ինչպես նաև Շոնդա Ռայմսի «Գրեյի անատոմիան» և «Մասնավոր պրակտիկան»։ Լոուսը արվեստի բակալավրի աստիճանով ավարտել է Նյու Յորքի համալսարանը ։
Լոուսը առավել հայտնի է Շոնդա Ռայմսի «Սկանդալ» հեռուստասերիլում իր դերի՝ Քուին Պերկինս/Լինդսեյ Դուայերի շնորհիվ։ Հեռուստասերիալում նկարահանվել է 2012 թվականից ։ Մինչ այդ դեր ստանալը, Լոուսը Քոնի Բրիթոնի մոտ աշխատել է որպես դայակ և փոխել է նրա երեխայի տակդիրները  ։
2012 թվականի հունիսի 23-ից Քեթին ամուսնացած է դերասան Ադամ Շապիրոյի հետ։ Ամուսիններն ունեն որդի՝ Էլբի Քուին Շապիրոն (ծնվ․ 02․10․2017) ։ Մինչ որդու ծնունդը՝ 2017 թվականի հոկտեմբերը, Լոուսը երեք ամսական հղիության ժամկետում վիժել է ։
Ծանոթագրություններ
Կատեգորիա:Սեպտեմբերի 22 ծնունդներ Կատեգորիա:1981 ծնունդներ Կատեգորիա:Ամերիկացի դերասանուհիներ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի թատերական ռեժիսորներ Կատեգորիա:Ամերիկացի կինոպրոդյուսերներ Կատեգորիա:21-րդ դարի ամերիկացի դերասանուհիներ Կատեգորիա:Նյու Յորքի համալսարանի շրջանավարտներ
Պյոտր Բրյանսկիխ
Պյոտր Բրյանսկիխ (Пётр Алексеевич Брянских, ), խորհրդային զորապետ, Պրիվոլժեյի ռազմական օկրուգի զորքերի հրամանատար, կորպուսի հրամանատար (1937)։
Կենսագրություն
Պյոտր Բրյանսկիխը ծնվել է 1896 թվականին Բորշրոե գյուղում երկաթուղայինի ընտանիքում։ Ավարտել է բարձրագույն նախնական ուսումնարանը և Կոզլովի առևտրական ուսումնարանը 1914 թվականին։ 1914 թվականի հունիսից մինչև 1915 թվականի մայիս ամիսն աշխատել է Տամբովի գավառի փոստ-հեռագրական գրասենյակում որպես հեռագրիչի աշակերտ։ 1915 թվականի գարնանը զորակոչվել է բանակ և ծառայել Լիտվական գնդի պահեստային փրկարարական գումարտակում որպես շարքային։ Այստեղ էլ ավարտել է ուսումնական դասընթացը և 1915 թվականի դեկտեմբերին գործուղվել ենթասպաների Պետերգոֆյան 1-ին դպրոց, որն ավարտել է 1916 թվականի մայիսին։ Փոխադրվել է սպայական կազմ և գործուղվել 190-րդ պահեստային գունդ որպես վաշտի կրտսեր սպա (քաղաք Կլյազմա)։ Շուտով Երթային վաշտի հետ մեկնել է ռազմաճակատ։ 1916 թվականի հունիսից մինչև 1917 թվականի սեպտեմբերը մարտնչել է Կարպատներում 253-րդ Պերեկոպյան հրաձգային գնդի կազմում։ Եղել է վաշտի և  գումարտակի հրամանատար։ Հին բանակում նրա վերջին կոչումը և պաշտոնը եղել է շտաբս-կապիտան, 230-րդ պահեստային գնդի գումարտակի հրամանատար։
1917 թվականի սեպտեմբերից մինչև 1918 թվականի հոկտեմբերն աշխատել է հեռագրիչ Կոզլովի կայանում։ Զորահավաքի ընթացքում 1918 թվականի հոկտեմբերից ծառայել է կարմիր բանակում։ Քաղաքացիական պատերազմի մասնակից է։ 1918 թվականի հոկտեմբերից դեկտեմբեր եղել է Դունաևի բրիգադի 1-ին հրաձգային գնդի հրամանատար։ 1919 թվականի հունվարից մինչև հունիս եղել է 22-րդ հրաձգային դիվիզիայի  192-րդ և 190-րդ հրաձգային գնդերի գումարտակի հրամանատար։ 1919 թվականի հունիսից եղել է 190-րդ հրաձգային գնդի հրամանատար, 1920 թվականի փետրվարից` նույն դիվիզիայի 64-րդ հրաձգային բրիգադի հրամանատար։ Ատեստավորման արդյունքներով Բրյանսկիխը 22-րդ հրաձգային դիվիզիայի պետի հրամանով նշանակվել է բրիգադի հրամանատար։ ՀամԿ (բ)Կ անդամության թեկնածու։ 1922-1923 թվականներին  եղել է 28-րդ և 22-րդ  հրաձգային դիվիզիաների հրամանատարի տեղակալ։ 1923 թվականին ժամանակավորապես կատարել է  37-րդ հրաձգային դիվիզիայի հրամանատարի պարտականությունները։ 1923-1925 թվականներին եղել է  36-րդ հրաձգային դիվիզիայի հրամանատար։ 1925 թվականին  6-րդ  հրաձգային դիվիզիայի հրամանատար։ 1925-1932 թվականներին եղել է  55-րդ հրաձգային դիվիզիայի հրամանատար։ Ավարտել է հրամանատարական կազմի կատարելագործման դասընթացները։ 1932-1937 թվականներին եղել է Բելառուսական ռազմական օկրուգի 10-րդ  հրաձգային կորպուսի հրամանատարի տեղակալ։ 1937 թվականի նոյեմբերից  մինչև կալանավորումը եղել է Պրիվոլժեի ռազմական օկրուգի  զորքերի հրամանատար։ Կալանավորվել է 1938 թվականի հուլիսի 18-ին։ 1938 թվականի օգոստոսի 29-ին ԽՍՀՄ Գերագույն դատարանի ռազմական կոլեգիայի որոշմամբ մեղադրվել է հակահեղափոխական, տեռորիստական կազմակերպություններին մասնակցության համար և դատապարտվել պատժի առավելագույն չափին։ Գնդակահարվել է վճռի հրապարակման օրը։ Արդարացվել է 1955 թվականի ապրիլի 9-ին ԽՍՀՄ ԳԴՌԿ-ի որոշմամբ։
Արտաքին հղումներ
Կատեգորիա:Առաջին համաշխարհային պատերազմի մասնակիցներ Կատեգորիա:Ռուսաստանի քաղաքացիական պատերազմի մասնակիցներ Կատեգորիա:Առաջին համաշխարհային պատերազմին մասնակցած ռուսական ռազմական գործիչներ Կատեգորիա:Կարմիր դրոշի շքանշանի ասպետներ Կատեգորիա:ԽՍՀՄ-ում գնդակահարվածներ
Ստաս Պիեխա
Ստանիսլավ Պյատրասովիչ Պիեխա (մինչև 7 տարեկանը Գերուլիս, ), ռուս բանաստեղծ և երգիչ, «Աստղերի ֆաբրիկա» նախագծի մասնակից։
Կենսագրություն
Ստաս Պիեխան ծնվել է 1980 թվականի օգոստոսի 13-ին։ Նրա տատիկը՝ Էդիտա Ստանիսլավովնա Պիեխան է, իսկ մայրը՝ Իլոնա Ալեքսանդրովնան։ Ստասի հայրը՝ Պյատրաս Գերուլիսը, ջազային երաժիշտ է, իսկ քույրը՝ Էրիկա Բիստրովան, ճարտարապետ, ինտերիերի դիզայներ։
Ստասի տատիկը՝ Էդիտա Ստանիսլավովնան վաղ տարիքում զրկվել է հորից, և այդ ժամանակ իրեն խոստում է տվել, որ ի պատիվ իր հորը, տղային կանվանի Ստանիսլավ։ Սակայն նա այդպես էլ տղա երեխա չունեցավ և այդ անունը կրող չկար։ Բայց, երբ նրա աղջիկը (Իլոնա Բրոնեվիցկայա) տղա երեխա ունեցավ, նրան անվանակոչեցին Ստաս։
Ստասի մանկությունը անց է կացել տատիկի հետ հյուրախաղերի շրջագայություններով, իսկ այդ ժամանակ նրա մայրը զբաղվում էր երաժշտական կարիերայով։ 7 տարեկանում Էդիտա Պիեխայի ցանկությամբ, նա սկսեց հաճախել դաշնամուրի դասերի և երգչախմբի։ 7 տարեկանից էլ նա սկսեց կրել Պիեխա ազգանունը։ Էդիտայի ամուսինը պատերազմի տարիներին մահացել էր և Էդիտա Ստանիսլավովնան որոշել էր, որ նրա ազգանունը պետք է Ստասը կրի։ Հետագա երաժշտական կրթությունը Ստասը շարունակեց Գնեսինների անվան Պետական երաժշտական ուսումնարանում (որը այդպես էլ չավարտեց, որովհետև դասերի բացթողումների համար հեռացվել էր ուսումնարանից)։
2007 թվականին հռչակավոր Էդիտայի հետ դարձան «Մոսկվայի ոսկերչական գործարանի» դեմքը։ Ի դեպ, սա Ռուսաստանի ամենահին գործարաններից էր և պատահական չէր, որ նրանք ընտրել էին այս հայտնի ընտանիքին։ Իր տատիկի հետ նկարահանվել է նաև հազի դեմ դեղամիջոցի գովազդում։ 2013 թվականի հոկտեմբերի 5-ին «Ռուսական Ռադիոյում» կայացավ «Я с тобой» երգի պրեմիերան։
Ստասը ունի 3 ալբոմ՝ «Одна звезда», «Иначе» и "Десять": 15 տեսանյութ («Где буду я», «Расставание», «О тебе», «Напиши мне», «Она не твоя», «На ладони линия», «Новогодняя» «Я лист», «Я и ты», «Мы расстались с тобой», «Старая история», "Девочка на шаре", "Я с тобой", "Зелёный омут", "Счастье") և հարյուրավոր համերգներ։
«Աստղերի ֆաբրիկա»
2004 թվականին Ստասը հաջող անցավ նախընտրական փուլը և դարձավ «Աստղերի ֆաբրիկա-4» հեռուստանախագծի մասնակից։ Հենց «Աստղերի ֆաբրիկա» հեռուստանախագծի ժամանակ գրվեց իր առաջին հիթը՝ «Одна звезда» երգը, որը գրել է կոմպոզիտոր Վիկտոր Դրոբիշը։ Հենց հեռուստանախագծի սկզբում, երբ բոլոր մասնակիցները լրացնում էին հարցաթերթը, Ստասը «Ո՞ւմ հետ կցանկանայիք դուետ երգել» հարցին պատասխանել էր՝ «Վալերիայի»։ Եվ իր երազանքը կատարվեց։ Նա իր համերգներից մեկի ժամանակ Վալերիայի հետ կատարեց «Отпусти меня» երգը։ Հեռուստանախագծի ժամանակ նա երգեց մոտ 20 դուետ։
«Երկրի ձայնը»
2011 թվականին նա մասնակցեց «Ուկրաինայի ձայնը» նախագծին որպես մարզիչ։ Նախագիծը սկսվեց մայիսի 22-ից և Ստասը մյուս մարզիչների հետ, պետք է յուրաքանչյուրը իր խմբի համար 14 մասնակից ընտրեր։ Նրանք ընտրությունը կատարում էին մասնակիցներին չտեսնելով՝ միայն ձայնը լսելով, քանի որ նրան մեջքով հակառակ էին նստած մասնակիցներին ։
«Օպերայի Աստղեր»
«Երկրի ձայնը» նախագծից հետո մասնակցեց «Օպերայի Աստղեր» երաժշտական հեռուստանախագծին, որը ցուցադրվում էր ուկրաինական «1+1» հեռուստաալիքով։ Ստասի զուգընկերուհին դարձավ Տամարա Սմիրնովան։
«Երկու աստղ (հեռուստանախագիծ)»
2012 թվականիին Ստաս Պիեխան և Մարիա Կոժեվնիկովան մասնակցեցին հեռուստանախագծի 4-րդ սեզոնին։ Նրանք գրավեցին մրցանակային տեղեր։
Հետաքրքիր փաստեր
Ստաս Պիեխան սկսել է ծխել 7 տարեկանից, երբ առաջին անգամ հաճախել էր ամառային ճամբար։ Հիմա նա ազատվել է այդ վնասակար սովորությունից։
Երգիչը չի սիրում լսել իր ձայնը ռադիոյով և իրեն հեռուստացույցով դիտել։ Իր կարծիքով, վոկալը և տեսքը կարող էին էլ ավելի լավ լինել։
Նա միշտ երազել է ստեղծել իր երաժշտական խումբը և կենդանի համերգային ելույթներով հանդես գալ։ Եվ նրա երազանքը կատարվեց։ Նրա համերգների ժամանակ դահլիճը ամբողջությամբ հավաքվում էր ոչ միայն Ռուսաստանում, այլև Ուկրաինայուն և Բելառուսիայում։
Ստաս Պիեխան հենց ինքն է աշխատում իր սեփական ոճի վրա, քանի որ նա ոճաբանության և վարասավիրության դպրոց է ավարտել։
Անձնական կյանք
Լեգենդար Էդիտա Պիեխայի թոռնիկը միշտ իր անձնական կյանքը գաղտնի է պահել։ Մինչև 2008 թվականը, երգիչը հանդիպում էր Վիկտորիա Սմիրնովայի հետ, բայց 4 տարի հարաբերություններից հետո նա մեկնում է Լոնդոն սովորելու և ապրելու, և այդ ժամանակ նրանց կապերը խզվում են։ Նրանք ծանոթացել էին «Աստղերի ֆաբրիկա» նախագծի շնորհիվ։ Վիկտորիա Սմիրնովա երգիչ Տիմատիի զարմուհին է։ Պիեխան նույնիսկ նրան նկաարահանել է իր «О тебе» երգի տեսահոլովակում։ 2013 թվականին ամուսնացել է Նատալիա Գորչակովայի հետ, որը նրանից մի տղա ունի։ Նատալիան մոդել է, ապրում է Իսպանիայում, բայց չի մոռանում իր հայրենի քաղաք Սանկտ Պետերբուրգը։ Էդիտա Պիեխան հավանություն էր տվել թոռան ընտրությանը և հայտարարել, որ «Նատաշան պարկեշտ և համեստ աղջիկ է» և հենց այսպիսինն է պետք Ստասին։
Կյանքը համացանցում
Ստաս Պիեխան համացանցի բավական ակտիվ օգտատեր է։ Ստասը ակտիվ օգտվում է Ֆեյսբուք, Ինստագրամ և այլ սոցիալական ցանցերից։ Ստասը կայքերում ակտիվ շփվում է իր երկրպագուների հետ։ ՎԿ կայքում նա ունի իր պաշտոնական էջը։
Բնության կամուրջ (Իրան)
Բնության կամուրջ (պարսկ.՝ پل طبیعت‎‎ - փոլ-է թաբիաթ), Թեհրանում կառուցված հետիոտնային ամենաերկար անցուղին է։ 270 մետր երկարությամբ այս կամուրջն իրար է միացնում հանրային երկու այգիները՝ Թալեղանին և Աբո-Աթաշը՝ ձգվելով Մոդարեսի ավտոմայրուղով և հանդիսանում է Թեհրանի հիմնական մայրուղիներից մեկը։ Ֆարսիում «թաբիաթ» նշանակում է բնություն ։ Կամրջի դիզայներն է Լեիլա Արաղիանը։ Կամրջին բազմաթիվ մրցանակներ են շնորհվել՝ ներառյալ հանրահայտ Ընտրյալ մրցանակը մայրուղիների եւ կամուրջների համար՝ շնորհվող Architizer A+ Awards-ի կողմից, որը ճարտարապետական համաշխարհային մրցույթ է և անցկացվում է Նյու Յորքում ։
Ստաս Պիեխա
Գրքեր
Վաղ տարիքից գրում է բանաստեղծություններ։
Բնության կամուրջ (Իրան)
Պատմություն
Բնության կամրջի գծագիրը, որի հեղինակը Լեիլա Արաղիանն է, հաղթող է ճանաչվել Թեհրանի հյուսիսում գտնվող երկու այգիների համար միմյանց կամրջով միացնելու նպատակով հայտարարված դիզայնի տեղական մրցույթում։ Կամուրջը գծագրելով, որի համար ծախսվեց մի ամբողջ տարի, Արաղիանը ցանկանում էր, որ այն «մարդկանց համար լիներ զբոսնելու և խորհելու վայր՝ անցնելու փոխարեն» ։ Այդ իսկ նպատակով այն ուղիղ չէ և ունի նստարաններ։
Ստաս Պիեխա
Գրքեր
2008 թվականին հրատարակվել է Ստաս Պիեխայի բանաստեղծությունների գիրքը։
Բնության կամուրջ (Իրան)
Պատմություն
Կամրջի կառուցումը մեկնարկել է 2010 թվականին և ավարտվել 2014 թվականի հոկտեմբերին։ Կառուցման համար օգտագործվել է 2000 տոննա երկաթ և 10000 խորանարդ մետր բետոն։ Մեծ մայրուղու վրա այսպիսի ծավալուն շինության կառուցումը, որն ուներ հարթակներ և ժամանակավոր թունելներ, որպեսզի նույն մայրուղուն վնաս չհասցվեր վերևից որևէ իր ընկնելու դեպքում, համարվեց մեծ մարտահրավեր։
Ստաս Պիեխա
Մրցանակներ
Համարվում է «Տարվա երգը» փառատոնի հաղթողը։
Բնության կամուրջ (Իրան)
Արտաքին հղումներ
Կատեգորիա:Թեհրանի կամուրջներ
Ստաս Պիեխա
Ծանոթագրություններ
Կատեգորիա:Ռուս երգիչներ Կատեգորիա:Աստղերի ֆաբրիկա (Ռուսաստան) Կատեգորիա:«Ոսկե գրամաֆոն» մրցանակի դափնեկիրներ Կատեգորիա:Ռուս բանաստեղծներ Կատեգորիա:Բանաստեղծներ այբբենական կարգով
Իտալական նրբանցք (Տագանրոգ)
Իտալական նրբանցք (Итальянский переулок), նրբանցք ՌԴ Ռոստովի մարզի Տագանրոգ քաղաքի կենտրոնական պատմական մասում։
Աշխարհագրություն
Անցնում է Հունական փողոցից մինչև Շևչենկոյի փողոց ` ավարտվելով թեք Բաննի զառիվայրով (խորհրդային տարիներին` Դուրովի) դեպի Ազովի ծով ։ Նրբանցքի երկարությունը 1860 մ է ։
Պատմություն
«Իսպոլկոմովսկի» («Գործադիր կոմիտեի») անունով նրբանցքը կոչվել է 1923 թվականին, քաղխորհրդի որոշմամբ` քաղաքի կոմունալ տնտեսության վարչության նախաձեռնությամբ ։ Այդ անվանումը ստացել է շնորհիվ Իտալական նրբանցքի և Պետրոսի փողոցի անկյունում գտնվող շենքի, որտեղ կուսակցության քաղկոմի հետ մեկտեղ տեղավորված էր նաև քաղաքի աշխատավորական պատգամավորների խորհրդի գործադիր կոմիտեն ։
«Իտալական» անվանումը նրբանցքին վերադարձվել է 1990 թվականին ։
Մինչև 1880-ական թվականները նրբանցքի երթևեկելի մասն ունեցել է գրունտային ծածկույթ և անձրևներից հետո թաղվել է կավի հետ խառնված սևահողի մեջ ։ 1880-1895 թվականներին քաղաքում ակտիվորեն սալարկվել են ճանապարհները «կանոնավոր խորանարդաձև ամուր տեսակի քարով»։ Այդ թվերին էլ սալարկվել է Իտալալկան նրբանցքը ։
XIX դարի առաջին քառորդում տների համարակալումը բացակայում էր, այն մտել է միայն 1832 թվականին ։ Համարակալումը բազմիցս ենթարկվել է փոփոխությունների. XIX դարում երեք անգամ` 1844, 1867 և 1878 թվականներին, XX դարում երկու անգամ ։
XX դարի առաջին քառորդում Իտալական նրբանցքի մոտակայքում ստեղծվել է Սարմատովայի ամառային զբոսայգին ։
Ծանոթագրություններ
Կատեգորիա:Տագանրոգի փողոցներ
Աչխոյ-Մարտանի շրջան
Աշխարհագրություն
Շրջանի տարածքի մակերեսը կազմում է 1100 կմ²։
Բնակչություն
2010 թվականի մարդահամարի արդյունքներով շրջանում բնակվում էր 75059 մարդ։ Բնակչության խտությունը կազմում էր 68,24 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների
Էվաննա Լինչ
Էվաննա Պատրիցիյա Լինչ (Evanna Patricia Lynch, Evanna Pádraigín Ní Loingsigh,, Իռլանդիա), իռլանդացի դերասանուհի, որը հայտնի է Հարրի Փոթերի մասին պատմող ֆիլմաշարում կերտած Լունա Լավգուդի դերով։
Վաղ կյանք
Լինչը ծնվել է Տերմոնֆեկինում (Լաուտի կոմսություն, Իռլանդիա), Դոնալա և Մարգարետ Լինչի ընտանիքում։ Նա նաև ունի ավագ քույրեր՝ Մայրիդը և Էմիլին, ինչպես նաև եղբայր՝ Պատրիկը։
Արդեն երեխա տարիքում Էվաննան կարդում էր Հարրի Փոթերի մասին գրքեր և դարձել է վիպաշարի երկրպագուն ։ 11 տարեկանից մինչև 13 տարեկանը Լինչը տառապում էր անորեքսիայով, և Ջոան Ռոուլինգը նրան նամակ էր ուղարկել, որպեսզի աջակցի աղջկան։
Մինչև 2004 թվականի հունիսը Էվաննան սովորել է «Cartown National School» տարրական դպրոցում, ապա տեղափոխվել է աղջիկների համար կաթոլիկ «Our Lady’s College» դպրոց , որտեղ նրա հայրը եղել է փոխտնօրեն ։ 2008 թվականին Լինչը «Centre for the Talented Youth of Ireland» դպրոցում ուսումնասիրել է սպեկուլյատիվ ֆանտաստիկա և դրամա ։ 2010 թվականի սեպտեմբերից Լինչը սովորում է Իռլանդիայի կրթության ինստիտուտում ։
Կարիերա
2006 թվականի փետրվարի 2-ին, տասնչորսամյա Էվաննան մասնակցել է Լոնդոնում անցկացվող «Հարրի Փոթերը և Փյունիկի միաբանությունը» ֆիլմի քասթինգին ։ Նա վաղուց էր երազում նկարահանվել Հարրի Փոթերի ֆիլմերից մեկում, և մի անգամ նամակ էր գրել Ջոան Ռոուլինգին, որ նա, մի սովորակ աղջիկ, չի կարող նկարահանվել Հարրի Փոթերի ֆիլմերից մեկում, բայց նա այդ դերի համար տալով հարցազրույց, անցել է 15000 հավակնորդների ։ Էվաննան սկսել է նկարահանվել «Փյունիկի միաբանություն» ֆիլմում և փետրվարի վերջին նկարահանվել է Անգլիայում գտնվող «Leavesden Studios» ստուդիայում։
Կինոնկարի պրոդյուսերներին թվում է, որ պրոֆեսիոնալ դերասանուհիները չափազանց հայտնի են և էքսցենտրիկ Լունա Լավգուդի դերի համար չեն, այդ պատճառով կազմակերպում են բաց քննարկումներ։ Ինչպես նշում է ֆիլմաշարի պրոդյուսեր Դեյվիդ Հեյմանը՝ «Մենք ունեինք երեք աղջիկ, որոնք, ինչպես մտածում էինք, կարող էին խաղալ Լունա Լավգուդի դերում, բայց նրանք չէին կարող լինել Լունա Լավգուդ»։
Արտաքին հղումներ
Կատեգորիա:Իռլանդացի դերասաններ Կատեգորիա:Իռլանդացի երգիչներ Կատեգորիա:Մոդելներ Կատեգորիա:Կինոդերասանուհիներ
Էմբեր Հերդ
Էմբեր Լորա Հերդ (Amber Laura Heard, ), ամերիկացի դերասանուհի։ Առաջին անգամ խաղացել է Բիլի Բոբ Տորնտոնի «Փառքի ճաճանչներում» սպորտային դրամայում, Մարիի դերում։ Հերդը իր առաջին գլխավոր դերը խաղացել է «Բոլոր տղաները սիրում են Մենդի Լեյնին» ֆիլմում և հայտնվել է «The CW» ընկերության «Պալմ Սփրինգսի գաղտնիքները» հեռուստասերիալում։
Նրա համար բեկումնային է հանդիսանում 2008 թվականին «Երբեք մի հանձնվիր» և «Արքայախնձորի ճեպընթաց» ֆիլմերում դերակատարումները։ Նա արժանանում է «Տարվա բեկում» մրցանակին «Young Hollywood Awards» մրցանակաբաշխությունում։ Այնուհետև նա նկարահանվում է Ջոն Կարպենտերի «Հիվանդասենյակ», «Խելահեղ արշավ»՝ Նիկոլաս Քեյջի հետ և «Ռոմե օրագիր»՝ Ջոնի Դեփի հետ, ֆիլմերում, որի համար նա արժանանում է Հոլլիվուդի կինոփառատոնի «Spotlight» մրցանակին։
Հերդը հայտնվել է ամսագրերի ամենագեղեցիկների և ամենասեքսուալների ցուցակներում  ։ Նա նաև ակտիվ գործունեություն է ունենում հասարակական աշխատանքներում, ինչպիսին են սեքսուալ փոքրամասնությունների իրավունքների պաշտպանության, ստրկության վերացման, Habitat for Humanity International, United Nations Foundation, Amnesty International կազմակերպությունները  ։
Վաղ տարիներ
Էմբեր Հերդը ծնվել է 1986 թվականի ապրիլի 22-ին Օստինում, Տեխասի նահանգ, համացանցային հետազոտող Պատրիսիա Փեյջի (ծնված Պարսոնս) և աշխղեկ Դևիդ Քլինթոն Հերդի ընտանիքում ։ Նա ունի քույր՝ Ուիթնի։ Նա թողնում է դպրոցը և վերջ ի վերջո վկայական է ստանում տնային ուսուցման արդունքում ։ Դեռահաս տարիքում ապագա դերասանուհին մասնակցություններ է ունենում դպրոցական թատերական բեմադրություններում, նկարահանվում է գովազդային հոլովակներում և քաղաքական արշավներում։
Երբ Էմբերը 16 տարեկան էր, նրա լավագույն ընկերուհին զոհվում է ավտովթարից։ Այդ ժամանակ Հերդը՝ մինչ այդ համոզված կաթոլիկ, իրեն հայտարարում է աթեիստ և հրապուրվում Այն Ռանդի աշխատանքներով։ 17 տարեկանում նա թողնում է Սուրբ Միքայելի կաթոլիկական ակադեմիան և ուղևորվում է Նյու Յորք, որտեղ սկսում է աշխատել որպես մոդել։ Այդպիսի մասնագիտությունը, սակայն, նրան չէր հրապուրում և շուտով նա ուղևորվում է Լոս Անջելես, իր երազանքի հետևից՝ դերասանուհու կարիերա։
Կարիերա
Լոս Անջելեսում Հերդը հայտնվում է բազմաթիվ հեռուստասերիալներում. «Ջեկ և Բոբ» (2004) պիլոտային սերալում՝ Լիզի դերում, «Լեռ» (2004) սերիալում՝ Ռայլիի դերում և «Միայնակ սրտեր» (2005) սերիալում, որտեղ Էմբերն ուներ աղջիկ-վաճառողուհու կարճ և վառ դեր։
2004 թվականին Հերդն առաջին անգամ հայտնվում է կինոյում, նկարահանվելով Մարիի դերում «Փառքի ճաճանչներում» ֆիլմում։ Այնուհետև հետևում է Շեյնի դերը «Գերեզմանահոգու պարագաներ» ցածրաբյուջե սարսափ ֆիլմում, ինչպես նաև երկրորդական դերերով «Սպանող սեքսուալություն» (2005), «Հատուցման գինը» և «Այստեղ և հիմա» (2006) ֆիլմերում։ 2005 թվականին նա նկարահանվում է «Հյուսիսային երկիր» ֆիլմում, իսկ 2006 թվականին՝ «Ալֆա Դոգ», որտեղ նրա դերերը մի քիչ ավելի նշանակալից էին։
Այնուհետև Էմբերին հրավիրում են նկարահանվելու «Պալմ Սփրինգսի գաղտնիքները» սերիալում, Գրետա Մեթյուի դերում, ով կորցնում է մորը և սիրեցյալին և սկսում է ընկերություն անել ֆիլմի գլխավոր հակահերոս Ջոնի հետ։
Ֆիլմում այդ դերը ստանալու համար Էմբերը ստիպված էր նիհարել, նա չորս ամսվա խիստ սննդակարգի արդյունքում կորցնում է 11 կիլոգրամ քաշ, իրեն զրկելով ալկոհոլից, առանց մսային, կաթնային և շաքարային սննդից։ ԱՄՆ-ում սերիալի պրեմիերան կայանում է 2007 թվականի մայիսին։ Վերջին արդյունքում, հեռուստաընկերությունը սերիալն ամառային եթերաշրջանում փակվում է նախատեսվածից շուտ, մեկնարկային 12 դրվագների փոխարեն ցուցադրվում են ընդամենը 8-ը։ Շոուն ավարտվում է 2007 թվականի հուլիսի 4-ին, նախատեսվածից երկու շաբաթ շուտ։
Դերասանուհու հաջորդ նախագիծն է դառնում «Բոլոր տղաները սիրում են Մենդի Լեյնին» սարսափ ֆիլմը, որտեղ նա խաղում է գլխավոր դերը։ Ֆիլմի պրեմիերան տեղի է ունենում Տորոնտոյի կինոփառատոնում, 2006 թվականի սեպտեմբերին, սակայն բրիտանական կինոթատրոններում այն ցուցադրվում է միայն մեկ տարի անց ։
2007 թվականին դերասանուհին նկարահանվում է «Օր 73 Սառայի հետ» 16-րոպեանոց կարճամետրած ֆիլմում, որի պրեմիերան կայանում է 2007 թվականին Լոս Անջելեսի կինոփառատոնում, իսկ այնուհետև՝ «Շփոթվածություն» ֆիլմում։ 2008 թվականին նկարահանվում է «Արքայախնձորե ճեպընթաց» կատակերգությունում, ինչպես նաև «Երբեք մի հանձնվիր» սպորտային դրամայում։ Երկու ֆիլմերն էլ դրամարկղում հաջողություն են ունենում։ «Երբեք մի հանձնվիր» ֆիլմում գլխավոր հերոսին սիրահարված աղջկա դերը Հերդին ոչ միայն դրամային շահույթ է բերում, այլ նաև զգալիորեն ավելացնում է նրա հանրաճանաչությունը և «Տարվա բեկում» մրցանակ Հոլլիվուդի կինոփառատոնում։
2008 թվականին Էմբերը նկարահանվում է նաև «Իրազեկիչները» ֆիլմում։ Նույն թվականի վերջերին դերասանուհին նկարահանվում է «Գետ-հարց» և «Ջոնսերի ընտանիքը» ֆիլմերում։ «Variety» ամսագիրը բարձր է գնահատում դերասանուհու աշխատանքը և նշում, որ նա ավելի լավ է աշխատում, քան ֆիլմի առաջատար աստղ Դեմի Մուրը ։ Ջեյմս Բերարդինելին նույնպես բարձր է գնահատում նրա աշխատանքը ։ Այնուհետև հետևում են «Բարի գալուստ Զոմբիլենդ» (2009), որտեղ Էմբերը խաղում է հերոս Ջեսի Այզենբերգի, ով անսպասելիորեն վեր է ածվում զոմբիի, կրքի առարկայի փոքրիկ դերը, «Խորթ հայր» սարսափ և «Աչքից հեռու-սրտից դուրս» կատակերգական ֆիլմերը։
2010 թվականին Էմբերը խաղում է Ջոն Կարպենտերի «Հիվանդասենյակ» և «Եվ կգա մթությունը» ֆիլմերում, իսկ 2011 թվականին՝ «Ռոմե օրագիր» ֆիլմում, որտեղ գլխավոր դերը խաղում է Ջոնի Դեփը։
2014 թվականի սեպտեմբերին Հերդը միանում է «Սուպեր Մայք XXL» ֆիլմի դերասանական կազմին, որը հանդիսանում էր 2012 թվականի «Սուպեր Մայք» ֆիլմի շարունակությունը ։ Ֆիլմը թողարկվում է 2015 թվականի հուլիսին, նա խաղում է լուսանկարիչ Զոիի դերը, ով սիրահետում է Չենինգ Թաթումի հերոսին։
2015 թվականին նա նկարահանվում է «Ադերալյան օրագիրներ» ֆիլմում, Ջեյմս Ֆրանկոի, Քրիստիան Սլեյթերի և Էդ Հարիսի հետ։ «Indiewire» կայքը ֆիլմին տալիս է խառը գնահատականներ։ Նա նաև նկարահանվում է «Երբ ես կրկին ապրեմ իմ կյանքը» երաժշտական դրամայում, Քրիստոֆեր Ուոկենի հետ։ Ֆիլմում նկարահանման համար Հերդը սովորում է նվագել դաշնամուրի և կիթառի վրա ։
Հերդը նաև երկրորդական դեր է խաղում Թոմ Հուպերի «Դանիացի աղջիկը» (2015) ֆիլմում։ Ֆիլմի պրեմիերան կայանում է Վենետիկի 72-րդ կինոփառատոնում և արժանանում դրական գնահատականների և թողարկվում 2015 թվականի նոյեմբերի 27-ին ։ Նրա խաղը շատ լավ է բնութագրվում և անվանվում «ցնցող լավ»  ։ Նրա խաղընկեր-աստղ Ալիսիա Վիկանդերը հարցազրույցում հայտնում է, որ Հերդը նկարահանվել է երկու «առավելապես ցնցող» պարային դրվագներում, որոնք հանվել են ֆիլմի եզրափակիչ տարբերակից երկարության պատճառով, սակայն Ալիսիայի և Էդի Ռեդմեյնի պնդմամբ նրանք տեղ են գտել ֆիլմի DVD-ում, լրացուցիչ նյութերում ։
2016 թվականի հունվարի 13-ին, ինչպես հայտարարում է «The Hollywood Reporter»-ը, Հերդը բանակցություններ է վարում, որպեսզի խաղա Ատլանտիդայի թագուհի Մերա Ակվամենին 2018 թվականին նախատեսված «Ակվամեն» ֆիլմում։ Այս ֆիլմը հանդիսանում է «Ընդլայնված երկնոլորտ» ֆիլմաշարի մասերից մեկը։ Հոդվածում նշվում է, որ Մերան կհայտնվի «Արդարության լիգա։ Մաս առաջին» սերիայում, որի պրեմիերան կկայանա 2017 թվականին ։
Անձնական կյանք
2007-2008 թվականներին դերասանուհին հանդիպում էր դերասան Կրիսպին Գլովերի հետ, «Սպանող սեքսուալություն» ֆիլմում իր խաղընկերոջը ։
2008 թվականից մինչև 2011 թվականը Էմբերը կապված էր լուսանկարչուհի Տասյա Վան Ռիի հետ ։
2010 թվականի դեկտեմբերին, «GLAAD» («Գեյերն և լեսբուհիներն ընդդեմ ստի») կազմակերպության երեկույթում Էմբերը «coming out» է անում՝ կամավոր խոստովանում է սեռական փոքրամասնությանը պատկանելու մասին ։ Ըստ Հերդի խոսքերի, նա իր մեջ ուժ է գտել խոստովանել իր կողմնորոշման մասին մեծ մասամբ այդ ալյանսի գործունեության պատճառով։ «Կարծում եմ, որ GLAAD-ը դարձել է այն պատճառներից մեկը, որի շնորհիվ ես, 24-ամյա աղջիկս, կարող եմ բացեիբաց խոսել։ Ես ատում եմ պիտակները, ինչպես և մնացած բոլորը, սակայն ես այն եմ, ինչ ես կամ»,-հայտարարել է դերասանուհին։ «Ըստ իմ անձնական կարծիքի, եթե դուք ինչ-որ բան թաքցնում եք կամ հերքում, դուք ակամա խոստովանում եք, որ դա ճիշտ չէ։ Իսկ ես չեմ զգում, որ ես ճիշտ չեմ։ Ես չեմ զգում, որ միլիոնավոր մարդիկ ճիշտ չեն նրա համար, որ սիրում են նրանց, ում սիրում են»,-համոզված է դերասանուհին ։
2015 թվականի փետրվարի 3-ից Էմբեր Հերդը ամուսնացած է դերասան և «Ռոմե օրագիր» ֆիլմում իր խաղընկեր Ջոնի Դեփի հետ, ում հետ նա հանդիպում էր ամուսնությունից երեք տարի առաջ  ։ Սակայն 2016 թվականի մայիսի 26-ին լուրեր են տարածվում այն մասին, որ Հերդը, Ջոնի Դեփի մոր մահվանից երեք օր անց, փաստաթղթեր է ներկայացրել ամուսնալուծության համար ։ Օգոստոսին հայտնի է դարձել, որ դատական լսումներից մեկ օր առաջ նրանք համաձայնության են եկել ամուսնալուծության հարցում և Դեփը նրան որպես փոխհատուցում կվճարի մոտ 7 միլիոն դոլար գումար, որը Հերդը ցանկանում է ուղղել բարեգործության՝ օգնելու բռնություններից տուժած անձանց ։
Արտաքին հղումներ
Կատեգորիա:1986 ծնունդներ Կատեգորիա:Ապրիլի 22 ծնունդներ Կատեգորիա:Ամերիկացի դերասանուհիներ Կատեգորիա:Հոլիվուդյան դերասաններ Կատեգորիա:Ամերիկացի կինոդերասանուհիներ Կատեգորիա:Ամերիկացի հեռուստատեսային դերասանուհիներ Կատեգորիա:Ամերիկացի մոդելներ Կատեգորիա:21-րդ դարի ամերիկացի դերասանուհիներ Կատեգորիա:Ամերիկացի աթեիստներ Կատեգորիա:Ամերիկացի հասարակական գործիչներ
Իսահակ Բրոդսկի
Իսահակ Բրոդսկի՝ ՝ ռուս հայտնի արվեստագետ։ Հոկտեմբերյան հեղափոխությունից առաջ հանդիսացել է «Կերպարվեստի զարգացման եվրոպական միության » անդամ և որոշ հաջողություններ է ունեցել որպես նկարիչ։ Դրանից բացի նկարել է նաև Կերենսկու դիմանկարը։ 1922 թվականին նա հանդիսանում էր հեղափոխական Ռուսաստանի արվեստագետների միության համահիմնադիրներից մեկը և սոցիալիստական ռեալիզմի գլխավոր ներկայացուցիչներից մեկը։ Նրա ամենահայտնի նկարներից մեկն է «Լենինը Սմոլնիում (1930 թ.)», որը Լենինի գրեթե նատուրալիստական ներկայացումն է։ Այդ նկարում Բրոդսկին չէր ձգտում մինչ այդ ընդունված իդեալականացման և հերոսացման, այլ պատկերում էր հեղափոխության առաջնորդին սովորական մարդկային տեսանկյունից։ Նրա մյուս հայտնի նկարը թվագրվում է 1933 թվական և կրում է «Լենինի ճառը Մոսկվայի աշխատավորներին՝ 1920 թվականի մայիսի 5-ին» վերնագիրը։ Այս նկարը հիմնված է Գրիգորի Պետրովիչ Գոլդշթայնի արած լուսանկարի հիման վրա։
Բրոդսկին առաջին արվեստագետն էր, ով պարգևատրվել է Լենինի շքանշանով։
Արտաքին հղումներ
Կատեգորիա:Ռուս նկարիչներ Կատեգորիա:Խորհրդային նկարիչներ Կատեգորիա:20-րդ դարի ռուս նկարիչներ Կատեգորիա:Ռուս արվեստագետներ Կատեգորիա:Ռուս լուսանկարիչներ Կատեգորիա:Լենինի շքանշանի ասպետներ Կատեգորիա:ՌԽՖՍՀ արվեստի վաստակավոր գործիչներ Կատեգորիա:Սանկտ Պետերբուրգի գեղարվեստի ակադեմիայի շրջանավարտներ Կատեգորիա:Սանկտ Պետերբուրգի նկարիչների միության անդամներ Կատեգորիա:Ռուս գրաֆիկներ
Գալանչոժի շրջան
Գալանչոժի շրջան (Галанчожский район, Галайн-ЧIажан кIошт), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1925 թվականին։ Վարչական կենտրոնը՝ Գալանչոժ ։
Աշխարհագրություն
Շրջանի տարածքի մակերեսը կազմում է 1500 կմ²։
Բնակչություն
1939 թվականի մարդահամարի արդյունքներով շրջանում բնակվում էր 9499 մարդ։ Բնակչության խտությունը կազմում էր 6,33 մարդ/կմ²։
Արտաքին հղումներ
Կատեգորիա:Չեչենական հանրապետություն Կատեգորիա:Ռուսաստանի շրջաններ ըստ դաշնային սուբյեկտների Կատեգորիա:Չեչնիայի շրջաններ
Բոնեյ (Շարանտի գավառ)
Բնակչությունը 2008 թվականի դրությամբ կազմում է 254 մարդ, բնակչության խտությունը` 18.70 մարդ/կմ²։ Բնակավայրը զբաղեցնում է 13.58 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ-արևմուտք, Պուատիե քաղաքից` 120 կմ հարավ, Անգուլեմ քաղաքից` 25 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 137-ը, իսկ ոչ ակտիվները` 27։ Ակտիվության ցուցանիշը կազմում է 83,5 %։ 137 աշխատունակ մարդկանցից աշխատել է 122 անձ (69 տղամարդ և 53 կին)։ Գործազուրկ են եղել 15 անձ (4 տղամարդ և 11 կին)։ 27 անաշխատունակներից 4-ը եղել են աշակերտներ կամ ուսանողներ, 13-ը` թոշակառուներ, իսկ 10-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Սինյուշկա
Սինյուշկա, գետ Ռուսաստանում, հոսում է Ալթայի երկրամասում։ Գետաբերանը գտնվում է Բելայա գետի ձախ ափից 53 կիլոմետր հեռավորության վրա։ Գետի երկարությունը 10 կիլոմետր է։
Ջրագրության տվյալներ
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Օբ գետի ջրօգտագործման մասն է Բիա և Կատուն գետերի միախառնումից մինչև Բարնաուլ քաղաքը՝ առանց Ալեյ գետի։ Վերին Օբի գետային ենթաավազանն է մինչև Տոմի թափվելը։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով ՝
Ծանոթագրություններ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մարիա Բեզոբրազովա
Մարիա Բեզոբրազովա ((Мари́я Серге́евна Безобра́зова), ի ծնե՝ Սոլովյովա (Соловьёва), ), ռուս մանկագիր, մեմուարիստ, թարգմանիչ։ «Եղբայր Վլադիմիր Սոլովյովի մասին հիշողություններ» հուշագրությունների հեղինակ։
Կենսագրություն
Մարիա Բեզոբրազովան ծնվել է 1863 թվականին Ռուսական կայսրությունում՝ հայտնի ռուս պատմաբան Սերգեյ Միխայլովիչ Սոլովյովի և Պոլիքսենա Վլադիմիրովա Սոլովյովայի ընտանիքում։ Մարիայից բացի, ընտանիքում եղել են դուստրեր Վերան, ապագա բանաստեղծուհի Պոլիքսենան, Վսևլոդ (գրող), Վլադիմիր (հայտնի փիլիսոփա), Միխայիլ (մանկավարժ և թարգմանիչ) եղբայրները։ 1888 թվականին (այլ տվյալներով՝ 1886 թվականին) Մարիա Սերգեևնան ամուսնացել է պատմաբան-բյուզանդագետ Պավել Բեզոբրազովի (1859-1918)՝ հայտնի սենատորի՝ տնտեսագետ և ակադեմիկոս Վ. Պ. Բեզոբարովի որդու հետ։ Ամուսնության ընթացքում ծնվել է երեք դուստր ։ Երիտասարդները որոշ ժամանակ ապրել են Մոսկվայում, իսկ հետո Մարիա Սերգեևնան ստիպված է եղել երկար ժամանակով մեկնել Ուկրաինա։ Մարիա Սերգեևնան այդ ընթացքում զբաղվել է գրական աշխատանքով, գրել երեխաների համար ։ 1899 թվականին համագործակցել է «Կանանց գործ» ամսագրի հետ ։ 1905-1907 թվականների հեղափոխությունից հետո Մարիա Բեզոբրազովան որոշ ժամանակ ապրել է Փարիզում, որտեղ հաճախ այցելել է Մերեժկովսկիների սրահ։ Նրա այցերի մասին հիշում էր Դ. Ս. Մերեժկովսկու կինը՝ Զ. Ն. Հիպպիուսը։
Մ. Ս. Բեզոբրազովայի ազգակիցը, որի մասին հիշատակում է Զ. Ն. Հիպիուսը, Եկատերինա Վլադիմիրովնա Սելենինան էր, ի ծնե՝ Ռոմանովա, որը 1877-1878 թվականների ռուս-թուրքական պատերազմում եղել է գթության քույր, Վլադիմիրի և Մարիա Սոլովյովի զարմիկն էր ։ Մարիա Սերգեևնայի մասին Անդրեյ Բուգաևն իր «Դարի սկիզբ» գրքում հիշատակել է. «նույնպես գունատ է, նույնպես նյարդային, նույնպես ամեն ինչ հասկացող է, հայտնվում է Մարիա Սերգեևնան, Մ. Ս. Սոլովյովայի քույրը, և ամեն ինչ հասկանում էր, նույնիսկ ավելին, քան մյուսները» ։
Հայտնի ռուս փիլիսոփա Ա. Ֆ. Լոսևը կարծիք է հայտնել, որ «Մ. Ս. Բեզոբրազովան լիովին չի հասկացել, թե ով և ինչ է նրա եղբայրը նրա անձի ներքին բովանդակության իմաստով։ Դրա համար էլ նրա ներկայացրած տեղեկությունները, որոնց ճշմարտացիության մեջ մենք չենք կասկածում, պետք է մեկնաբանել ներքին կյանքի ընդհանուր նկարագրի հետ կապված»։ Ինչ վերաբերում է փիլիսոփայի հուշամատյան կենսագրության փաստական շարադրանքի հավաստիությանը, Ա. Ֆ. Լոսևը չէր կասկածում ։ Ե. Մ. Լոպատինան (Ելցովա) Սոլովյովի մասին Մ. Ս. Բեզոբրազովայի հիշողությունները համարում էր նրա մասին գրված ամենալավը և իր մասին գրածներից ամենաճշմարիտը։
Մարիա Սերգեևնան մահացել է Հոկտեմբերյան հեղափոխության ժամանակ, տարբեր աղբյուրներ նշում են նրա մահվան տարին ենթադրաբար 1918 կամ 1919 թվական։ Մ. Ս. Բեզոբրազովայի կյանքի վերջին օրերի մասին մեզ հայտնի է նույն Ե. Մ. Լոպատինայի «Երազներն անմխիթար են» հիշողություններից. «Երբ բոլշևիզմը վերջնականապես մեզ ցույց տվեց, նրա ավագ աղջիկը, որը հոգեկան հիվանդ էր, մահացավ։ Ամուսինը նույնպես, իսկ նա երկու կրտսեր դուստրերի հետ անհետ կորեց։ Լուր կար, որ նա էլ մահացավ»։ 1921 թվականին «Գիտություն և դրա աշխատողներ» ամսագիրը հաղորդում էր, որ Պ. Վ. Բեզոբրազովը Պետրոգրացում «մահացել է հյուծումի ծայրահեղ մեծ հակրիքից։ Նրա կինը՝ պատմաբան Սոլովյովի դուստրը և փիլիսոփայի քույրը, մահացել է նույն պատճառով» 1919 թվականին։
Մատենագրություն
Безобразова M. С. Воспоминания о брате Владимире Соловьёве. — В кн. Вл. Соловьёв: Pro et contra. Личность и творчество Владимира Соловьёва в оценке русских мыслителей и исследователей. Антология. Т. I. — СПб., Издательство Русского Христианского гуманитарного института, 2000. — С. 302—339. — Серия «Русский путь»; Безобразова M. С. История одного воробья : Рассказ для детей / С рис. Allegro [П. С. Соловьёвой]. — СПб.: журн. «Тропинка», 1911. — 112 с. : ил.; Безобразова M. С. Горе и радость : Рассказы / Рис. и обл. Т. Гиппиус. — Москва : Т-во И. Д. Сытина, 1916. — 160 с. : ил.; 23. — (Библиотека «Тропинки» / Под ред. П. Соловьёвой и Н. Манасеиной); Безобразова M. С. Был ли Вл. Соловьёв католиком? — Русская мысль, 1915. № 11; Диль Шарль По Греции. Археологические прогулки" Пер. с фр. М. Безобразовой. — М.: Издание М. и С. Сабашниковых, 1913 (Серия «Страны, века и народы»); Диль Шарль Византийские портреты. Вып. 1-2. Пер. с фр. М. Безобразовой. Предисловие П. Безобразова. — М.: Издание М. и С. Сабашниковых, 1914 (Серия «Страны, века и народы»); Буассье Гастон Пер. с фр. М. Безобразовой. Археологические прогулки по Риму. — М.: Издание М. и С. Сабашниковых, 1915 (Серия «Страны, века и народы»).
Գրականություն
''Мережковский Д. С.'' В тихом омуте // Полное собрание сочинений : Немой пророк. — М. : Типография т-ва И. Д. Сытина, 1914. — Т. XVI. — С. 122. — 207 с. Соловьёв, Сергей Михайлович (поэт) Воспоминания. Сост., подгот. текста и коммент. С. М. Мисочник, В. В. Нехотина; Вступит. ст. А. В. Лаврова. М.: Новое литературное обозрение, 2003. — 496 с. — (Россия в мемуарах). ISBN 5-86793-212-5
Կատեգորիա:Ռուս գրողներ Կատեգորիա:19-րդ դարի գրողներ Կատեգորիա:20-րդ դարի գրողներ Կատեգորիա:Ռուս մանկագիրներ Կատեգորիա:Ռուս թարգմանիչներ
Զալցբուրգի համալսարան
Զալցբուրգի համալսարան (Universität Salzburg), հայտնի է նաև որպես Զալցբուրգի Փարիզ Լոդրոնի համալսարան (ՊԼՈւՍ), բարձրագույն ուսումնական հաստատություն Ավստրիայի Զալցբուրգ քաղաքում ։
Բաժանված է չորս ֆակուլտետների՝ կաթոլիկ աստվածաբանություն, իրավագիտություն, մշակույթ և հասարակական գիտություններ, ինչպես նաև բնական գիտություններ ։ Հիմնադրվել է 1622 թվականին, սակայն ինչ ինչ պատճառներով 1810 թվականին փակվել է և վերստին բացվել միայն 1962 թվականին։ Ներկայումս Զալցբուրգի համալսարանն ունի շուրջ 18 000 ուսանող և 2800 աշխատակից։
Այս ցուցանիշով այն Զալցբուրգի խոշորագույն կրթական հաստատությունն է ։
Բենեդիկտյան համալսարան
1622 թվականի հուլիսի 23-ին Փարիզ Լոդրոնի արքեպիսկոպոս Ալբերտ Քյոսլին Բենեդիկտը նշանակվեց համալսարանի առաջին ռեկտոր։ Դիլինգենի համալսարանի շրջանավարտ հոգևորականը 1617 թվականին ներկայիս համալսարանի տեղում հիմնադրել էր ակադեմիական գիմնազիա, որը ծառայում էր որպես միջնակարգ ուսումնական հաստատություն։ Հոկտեմբերի 8-ին կայսր Ֆերդինանդ II-ն ընդունում է որոշում, համաձայն որի գիմնազիային տրվում է համալսարանի կարգավիճակ։ Կարճ ժամանակ անց Ավստրիան դառնում է Երեսնամյա պատերազմի ռազմական գործողությունների թատերաբեմ, որի պատճառով էլ Զալցբուրգի եպիսկոպոսությունը դադարում է գոյություն ունենալ։ Այս իսկ պատճառով համալսարանի կառուցման և պահպանման գործը հանձն են առնում Շվեյցարիայի, Բավարիայի և Ավստրիայի բենեդիկտականները։ Սկզբնական շրջանում համալսարանում դասավանդվում էր միայն աստվածաբանություն և փիլիսոփայություն, իսկ որոշ ժամանակ անց նաև օրենք։
Արտաքին հղումներ
Կատեգորիա:Ավստրիայի համալսարաններ Կատեգորիա:1622 հիմնադրումներ Ավստրիայում
Լե Մազուր
Լե Մազուր (Les Mazures), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 948 մարդ, բնակչության խտությունը` 26.23 մարդ/կմ²։ Բնակավայրը զբաղեցնում է 36.14 կմ² տարածք։
Չինական ավանդական տոներ
Չինական ավանդական տոներն ունեն բազմադարյան պատմություն և հարուստ մշակութային բովանդակություն։ Նրանցից շատերը իրենց արմատներով հասնում են հին չինական առասպելաբանության խորքերը, մյուսներն ունեն լիովին իրապաշտական ակունքներ, նախ և առաջ՝ առնչվելով չին ժողովրդի գյուղատնտեսական գործունեությանը։ Գործնականում նրանք բոլորը, որոշ բացառություններով, կապված են չինական օրացույցի որևէ ամսաթվի։
Լե Մազուր
Աշխարհագրություն
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 110 կմ հյուսիս, Շառլվիլ Մեզիեր քաղաքից 15 կմ հյուսիս-արևմուտք։
Չինական ավանդական տոներ
Չինական ավանդական տոների մեծ մասի նախատիպերը ծագել են Ցին գահատոհմի դարաշրջանում (մ.թ.ա. 221-206 թթ.). Ժամանակի ընթացքում որոշ հին ծեսեր վերածվել են գունագեղ զանգվածային տոնակատարությունների, իսկ մյուսներն էլ դուրս մղվել ժողովրդի առօրյա կյանքից։ Ստորև բերված են առավել նշանակալից տոները, որոնք նշվում են Չինաստանի ազգաբնակչության կողմից հնագույն ժամանակներից մինչև մեր օրերը։
Լե Մազուր
Բնակչություն
Բնակչության քանակը ըստ տարիների
Չինական ավանդական տոներ
Չինական Նոր տարի
Չինական օրացույցի առաջին օրը («Գարնան տոն») սկսվում է ամանորը. այն համարվում է նոր տարվա սկիզբը։ Չինացիների կարծիքով, այդ օրը սկսվում է գարունը, տեղի է ունենում բնության զարթոնքը, կենդանանում են հողը և նրա պահպանած կյանքի ծիլերը։ Նեղ ընտանեկան շրջանակում նշում են այս հին տոնը՝ բուրավետ նյութեր վառելով և հրավառություններ արձակելով, որոնց նպատակն է վախեցնել չար ոգիներին։ Չինական ամանորի տոնումը համընկնում է Գրիգորյան տոմարի հետևյալ օրերին.
Ալեքսեյ Մարինատ
Ալեքսեյ Մարինատ (Alexei Marinat, ), մոլդովացի գրող, արձակագիր, դրամատուրգ։ Գրականության վաստակավոր գործիչ (1993)։ Հայրենական մեծ պատերազմի մասնակից։
Չինական ավանդական տոներ
Լապտերների տոն
Այս տոնը համարվում է «Գարնան տոնի» (չինական ամանորի) ավարտը և նշվում է Լուսնային օրացույցի 1-ին ամսվա 15-րդ օրը։ Ավանդույթի համաձայն՝ մարդիկ փողոցներում և զբոսայգիներում կախում են զանազան չափերի բազմերանգ լապտերներ։ Լապտերների տոնը համընկնում է Գրիգորյան օրացույցի հետևյալ օրերին.
Լե Մազուր
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ալեքսեյ Մարինատ
Կենսագրություն
Ալեքսեյ Մարինատը ծնվել է 1924 թվականին Օդեսայի մարզի Դոլինսկոյե գյուղում։ Մասնակցել է Հայրենական մեծ պատերազմին։ 1959 թվականին ավարտել է Իոն Կրյանգեի անվան մանկավարժական ինստիտուտը։ Ուսանողական տարիներից պահել է օրագիր, որտեղ շարադրել է հետպատերազմյան իրականության իր տպավորությունները։ Գործընկերոջ մեղադրանքով դատապարտվել և երկար տարիներ եղել է սիբիրյան ճամբարներում ։
Չինական ավանդական տոներ
Ձմեռային արևադարձի օրը
Ձմեռային արևադարձի օրը նշվում է դեկտեմբերի 22-ին կամ 23-ին։ Հին Չինաստանում համարում էին, որ այդ ժամանակվանից, երբ, օրերը (ցերեկները) երկարում են, իսկ գիշերները՝ կարճանում, բնության արական ուժը զարթոնք է ապրում և սկիզբ տալիս կյանքի նոր ժամանակաշրջանին կամ շրջափուլին։